Decizia a pus rapid capăt luptei juridice cu privire la posibilitatea ca statele să îi interzică lui Donald Trump să voteze în baza celui de-al 14-lea
Decizia a pus rapid capăt luptei juridice cu privire la posibilitatea ca statele să îi interzică lui Donald Trump să voteze în baza celui de-al 14-lea Amendament din Constituție
Curtea Supremă i-a acordat luni o victorie importantă fostului președinte Donald Trump, hotărând că statele nu îl pot elimina de pe buletinul de vot din cauza acțiunilor sale care au condus la atacul din 6 ianuarie de la Capitoliu – punând capăt rapid unui caz cu implicații uriașe pentru alegerile din 2024. Decizia a fost adoptată inclusiv de judecătorii democrați ai instanței supreme.
Curtea, într-o hotărâre nesemnată și fără disensiuni, a infirmat decizia Curții Supreme din Colorado, care a stabilit că Trump nu poate exercita din nou funcția de președinte în temeiul Secțiunii 3 a celui de-al 14-lea Amendament din Constituție.
Instanța a declarat că Instanța Supremă din Colorado a presupus în mod greșit că statele pot determina dacă un candidat la președinție nu este eligibil în temeiul unei prevederi din cel de-al 14-lea Amendament al Constituției.
Hotărârea arată clar că Congresul, și nu statele, trebuie să stabilească regulile de aplicare a prevederilor celui de-al 14-lea Amendament. Ca atare, decizia se aplică tuturor statelor, nu doar statului Colorado.
"Deoarece Constituția face Congresul, mai degrabă decât statele, responsabil pentru aplicarea Secțiunii 3 împotriva tuturor deținătorilor de funcții și candidaților federali, anul[m decizia", se arată în hotărâre.
Decizia vine cu doar o zi înainte de alegerile primare din Colorado.
Pe lângă faptul că va asigura că Trump rămâne pe buletinul de vot în Colorado, decizia va pune capăt unor cazuri similare apărute până acum. Până în prezent, doar alte două state, Maine și Illinois, au urmat calea statului Colorado. La fel ca hotărârea din Colorado, ambele decizii au fost suspendate.
Hotărârea a avertizat asupra pericolelor unui amalgam de decizii în întreaga țară, care ar putea duce la haos în alegeri dacă oficialii de stat ar avea libertatea de a stabili cine poate apărea pe buletinul de vot pentru președinte.
"Rezultatul ar putea fi ca un singur candidat să fie declarat neeligibil în unele state, dar nu și în altele, pe baza aceluiași comportament", se arată în hotărâre.
Tribuna.US